b'\n_START_ARTICLE_\nZaljev sv. Lovrijenca\n_START_PARAGRAPH_\nZaljev sv. Lovre (eng. Gulf of Saint Lawrence, fra. Golfe du Saint-Laurent) je najve\xc4\x87i estuarij na svijetu. Vode iz Velikih jezera i rijeke sv. Lovre se tu uljevaju u Atlantski ocean.\n_START_SECTION_\nKarakteristike\n_START_PARAGRAPH_\nRijeka sv. Lovre ulazi u zaljev preko dva tjesnaca sa sjeverne i ju\xc5\xbene strane otoka Anticosti, tjesnac Jacques Cartier na sjeveru i tjesnac Honguedo na jugu. Na sjeveru je ograni\xc4\x8den poluotokom Labradorom, na istoku otokom Newfoundlandom, na jugu je Nova \xc5\xa0kotska (otok Cape Breton), i na zapadu poluotok Gaspe i Novi Brunswick. U njemu se nalaze otoci Anticosti, Princa Edwarda i Magdalen. Zaljev pokriva povr\xc5\xa1inu od oko 236.000 km\xc2\xb2 i sadr\xc5\xbee 35.000 km\xc2\xb3 vode (uklju\xc4\x8duju\xc4\x87i u\xc5\xa1\xc4\x87e rijeke St. Lawrence).\n_START_SECTION_\nVeza s Atlantskim oceanom\n_START_PARAGRAPH_\nZaljev sv. Lovre spojen je s Atlantskim oceanom preko dva tjesnaca, Belle Isle prolaz izme\xc4\x91u Newfoundlanda i Labradora i Cobot prolaz izme\xc4\x91u Newfoundlanda i Cape Breton. Postojao je jo\xc5\xa1 jedan tjesnac, Canso prolaz izme\xc4\x91u otoka Cape Breton i Nove \xc5\xa0kotske, ali je zatvoren izgradnjom ceste 1955. godine. U Atlantik ulaz kroz tjesnac Cabot 104 km \xc5\xa1irok i 480 m dubok i tjesnac Belle Isle 17 km \xc5\xa1irok i 60 m dubok._NEWLINE_Osim rijeke Saint Lawrence, druge rijeke koje se uljevaju u zaljev su Miramichi , Natashquan, Restigouche, Margaree i Humber.\n_START_SECTION_\nZa\xc5\xa1ti\xc4\x87ena podru\xc4\x8dja\n_START_PARAGRAPH_\nOtok Sveti Pavao, u blizini otoka Cape Breton, se naziva zaljevsko groblje, zbog brojnih brodoloma koji su se tu dogodili. Otok Bonaventura blizu poluotoka Gaspe, otok Brion \xe2\x80\x9cpti\xc4\x8dje stijene\xe2\x80\x9d sjeveroisto\xc4\x8dno od otoka Magdalen su zna\xc4\x8dajna uto\xc4\x8di\xc5\xa1ta za ptice selice i o njima brine kanadska slu\xc5\xbeba za \xc5\xbeivotinjski svijet. Nacionalni park Forllion se nalazi na isto\xc4\x8dnom dijelu poluotoka Gaspe, na sjevernoj obali otoka Princ Edward, Nacionalni park Kouchibouguac se nalazi na sjeveroisto\xc4\x8dnoj obali New Brunswick, pobr\xc4\x91e otoka Cape Breton na njegovom sjevernom dijelu, Nacionalni park Gros Morne se nalazi na zapadnoj obali Newfoundlanda i nacionalni park u arhipelagu Mingan.'